dh-unibe/image-text_koenigsfelden-charters-post-1500 huggingface dataset:
Strenng, edell, vest, from, fürsichtig, ersam, wysz, gnedig min
herrn ✳ u gr₎̃✳, synn min unnderthenig gehorsam, guott willige dienst.
zuͦvor an herr schuͦldtheysz unnd gnedig min herrn, ✳ u gr₎̃✳, schryben
belanngett die zenndt quͦartt zuò Waltzhuòtt, ✳ so bischoffliche
würdte zuͦ Costantz einer widerloszuͦng halben ✳ umb dreyzechenn huͦndertt Rinischer guͦldtin, ✳ u gr₎̃✳ uff erlegùng unnd
wider bekherùng der bemeldten suͦm̄a, ✳ luͦtt eines by hennden
habennden reversz widerùmb abzelöszen ✳ unnd an die stifft
Costantz zuͦ ziechenn, ✳ aùch hieruͦff gesagtenn pfanndt schilling
u gr₎̃✳ angepottenn ✳ wie ich dann nebenn by ligennder abschrift
ir fr₎̃ gr₎̃✳ schrybenn wyttleffiger zuͦ vernem̄en habe. ✳ da
nùn deszhalb albereydt u gr₎̃✳, deren gewarsame härfürsùchenn laszenn, ✳ die abgehörtt unnd inn deren befùndtenn, ✳
das gedochte widerloszùng heytter uszbedingt und vorbehalltten, ✳ jedoch aber muͦttmaszùng gefaszt, ✳ ob villeicht sidthär davon ettwas gehanndlett worden synn, ✳ dar dùrch ✳
sölcher vorhabennde widerloszùng verhindert werden mechte, ✳
deszwegen angesechen mir hiemit zuͤ bevelchen, ✳ deszen by
derenn u gr₎̃✳ dienner dem hofschryber unnd sonnst mich eygentlich zuͦ erkhuͦnden, ✳ ee und alls dann mines befindens u gr₎̃✳
ze berichtenn, ✳ sich dem noch gegen wolgemeldter ir fr₎̃ gr₎̃✳
mit schlüszlicher antwùrtt wüszenn zuͦ verhalltenn, ✳ hab ✳
ich empfanngen innhallts der lennge noch verstanndtenn. ✳
thuͦn hieruͦff u gr₎̃✳ unnderthenig zùo vernem̄en, ✳ das ich zuͦo
vorderst, was alhie u gr₎̃✳ für gewarsame ✳ unnd abschrifftenn
inn den urbaren suͦchen laszen, ✳ aber annderst nüt dann
was u gr₎̃✳ hievor doben by hannden, ✳ so zùo der sach dienstlich findtenn könndten, ✳ allein disze zwey hieby gelegte ✳
bergamendtin briefflin ✳ unnd usz zeichùng rödellen, ✳ die
annderst nüt zuͦ geben, ✳ allein was jede, ✳ die ober desglichen
die unnder pfaar kilch für brieff habenn melden. ✳ wo nùn
vermeldte brieff sindt unnd ligenn ✳ oder ettwas so zuͦ der
sach diennstlich zuͦ geben möchten, ✳ mag ich mines theylls nit
wüsszenn. ✳ sonnst ist sydthär woll ein vertrag belanngett,
a)
Staatsarchiv
AARGAU
aber die pfarren, ✳ die wyll vor etwas jarenn zwuͦ kilchenn
unnd pfarren gsin, ✳ da die nider pfarr abgethonn ✳ unnd zuͦ ✳
der oberen gelegt wordten, ✳ gemacht unnd uf gericht ✳ wie u gr̃₎✳
aùch mines erachtens onne zwyffells ✳ der selben vertragsbrieff ein by hanndten habenn. ✳ ob nùn in vermeldtem
vertrag, ✳ die wyll die pfruͦndt mit gùnst, wüszen und verwilligùng ✳ eines byschoffs incorboriert unnd bestettigett, ✳ ettwas zuͦ einem schürem streich zuͦ findten, ✳ gib u gr₎̃✳ ich
deszenn alls denn hochverstenndigen zuͦ erkennen, ✳ es bericht
mich sonnst vermellter hoffschryber ,✳ die wyll u gr̃₎✳ glich ✳
anfanngs unnd an der erste, ✳ das gantz einkom̄en zuͦ Waltzhuͦtt ( ✳ darùmb nùn ime nit wüszet ✳ ) etwas zytts vorgehalltenn ✳ unnd u gr̃₎ nit verfolgt, ✳ sonnder inn arrest glegt
wordten. ✳ ob inn den selbigen vertragen ✳ allewyll das verbott wider ùmb uf glöszt unnd u gr̃₎✳ gemelt einkom̄enn
biszhär verfolgt ✳ nit ettwas darùmb ze findten sin möchte, ✳
weliches u gr̃₎ ich zuͦ begertter antwùrtt underthenig berichten
sollenn unnd wellenn. ✳ thuͦn hieneben u gr̃₎✳ inn den schürem
des allmechtigen gotts ✳ unnd ich mich zuͦ deren gnaden unnd
diennsten jeder zytt gantz unnderthenig bevelchen. datùm den
9 jùny anno 1593.
e gr₎̃̃✳
unndertheniger gehorsamer dienner
Joder Bitziùs ✳
Kgsfelden 970
den strenngen edlen vesten from̄en fürsichtigen ersamen und wyszen ✳ herrn schùldtheysz
und rhatt der statt Bernn ✳ minen gnedigen
herrn unnd oberenn ✳
wegen zeend ✳ qùarts ✳ der
Nideren Kilchen zù Waldshùt ✳
desse₎ restitution der bischoff
zù Costetz begert ✳
Nͦ✳ 56 ✳
Kònigsfelden ✳
K ✳ S ✳ 20 ✳
Nͦ 3